BG
C 252/76
Официален вестник на Европейския съюз
17.7.2023 г.
Искания Жалбоподателят моли Общия съд: — да отмени решение № [поверително] (1) на изпълнителния съвет от 15 юли 2022 г.; — да присъди обезщетение по справедливост за жалбоподателя в размер на 5 000 евро за вредите, причинени от посочените незаконосъобразности и недостатъчно покрити от отмяната на увреждащото решение; — да осъди ответника да заплати съдебните разноски.
Основания и основни доводи Жалбоподателят изтъква пет основания в подкрепа на жалбата. 1.
Първо основание: нарушение на член 24 от Правилника за длъжностните лица на Европейския съюз (наричан по-нататък „Правилникът“) чрез незаконосъобразно умножаване на процедурите и на органите, оправомощени да сключват договорите за назначаване (наричани по-нататък „ООСД“), за разглеждането на искането за съдействие на жалбоподателя, като така ненужно е усложнена преписката, по-голямата част от която е изключена от разглеждането на второто искане, с последвалото от това изопачаване на контекста. 2.
Второ основание: Умножаване на ООСД и нарушение на принципа на безпристрастност, поне обективна.
Жалбоподателят се позовава на конфликт на интереси и на лишаване от право на безпристрастно повторно административно разглеждане на неговата преписка. 3.
Трето основание: грешка при прилагане на правото от страна на ООСД, доколкото е разгледал искането за съдействие на жалбоподателя само с оглед на член 12а от правилника, без да го прецени с оглед на член 12, което води до явна грешка в преценката по отношение на наличието на неуместни действия по отношение на жалбоподателя. 4.
Четвърто основание: нарушение на правото на ефективно изслушване, тъй като на жалбоподателя не са предоставени своевременно всички материали, въз основа на които разследващите служители са изготвили доклада си от административна проверка, нито тези, въз основа на които ООСД е приел решението, в нарушение на правото на справедлив процес. 5.
Пето основание: нарушение на задължението за оказване на съдействие, доколкото ответникът не е приел подходящи мерки по време на проверката, в нарушение на разумния срок.
(1)
Заличени поверителни данни.
Жалба, подадена на 24 май 2023 г. — Fridman/Съвет (Дело T-296/23) (2023/C 252/91) Език на производството: френски Страни Жалбоподател: Mikhail Fridman (Лондон, Обединено кралство) (представители: T. Marembert и A. Bass, адвокати) Ответник: Съвет на Европейския съюз
Искания Жалбоподателят моли Общия съд: — да отмени Решение (ОВППС) 2023/572 (1) на Съвета от 13 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, в частта, която се отнася до жалбоподателя,